Tarybos reglamentas (EB) Nr. 2250/1999
1999 m. spalio 22 d.
dėl Naujosios Zelandijos kilmės sviesto tarifinės kvotos
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) Bendrijos lengvatos, nurodytos Urugvajaus daugiašalių derybų etapo metu sudarytose sutartyse ir įtrauktos į CXL planą/Europos Bendrijos, apima 76667 tonų dydžio tarifinę kvotą Naujosios Zelandijos kilmės sviestui, kuris yra ne mažiau kaip šešių savaičių senumo ir kurio tiesiogiai iš pieno arba grietinėlės pagamintų riebalų kiekis sudaro ne mažiau kaip 80 %, bet neviršija 82 % svorio;
(2) buvo apsvarstyta tarifinės kvotos galimybė Naujojoje Zelandijoje pagamintam sviestui, naudojant nurodomus "Ammix" ir "Spreadable" perdirbimo būdus;
(3) dėl teisinio tikrumo dera patikslinti, kad toks sviestas, pagamintas iš pieno ar grietinėlės, nenaudojant atsargų, iš tarifinės kvotos neišbraukiamas vadovaujantis tuo faktu, kad jis pagamintas tokiu būdu, kuriame grietinėlė pereina koncentruotų pieno riebalų ir (arba) tokių pieno riebalų išskyrimo etapą,
PRIĖMĖ ŠĮ REGLAMENTĄ:
1 straipsnis
Įgyvendinant tarifinę kvotą Naujosios Zelandijos kilmės sviestui žodžių junginys "pagamintas tiesiogiai iš pieno arba grietinėlės" taikomas ir sviestui, pagamintam iš pieno arba grietinėlės, nenaudojant atsargų, vientisu, uždaru ir nepertraukiamu gamybos būdu, kuriame grietinėlė gali pereiti koncentruotų pieno riebalų ir (arba) tokių pieno riebalų išskyrimo etapą.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1999 m. spalio 22 d.